Diari Oficial de la Generalitat Valenciana


Sumari del DOGV 6061, del 21-07-2009 (2009/7895)

Assumpte civil 000912/2008. Notificació de la sentència a Proyectos Inmobiliarios Casasol, SL.
----------------------------------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7895


Data del document
:   30-04-2009

Organisme emissor
:   Jutjat de Primera Instància Número 8 de Gandia

Tipus de document
:   Edicte

Assumpte civil 000912/2008. Notificació de la sentència a Proyectos Inmobiliarios Casasol, SL. [2009/7895]  
Judici verbal 000912/2008   
Part demandant: Rafael Vercher Millet  
Part demandada: Proyectos Inmobiliarios Casasol, SL  
Sobre: altres verbals  
En el judici a què es fa referència s'ha dictat la resolució el text de la qual, literalment, diu així:  
«Dispositiva  
Estime íntegrament la demanda que va interposar el procurador dels tribunals Ramón Juan Lacasa, en nom i representació de Rafael Vercher Millet, i declare la resolució per causa d'impagament de les rendes que es deuen del contracte d'arrendament sobre local comercial ubicat als baixos de l'edifici situat al carrer de la Diputació, número 10, de la localitat de la Font d'En Carròs, objecte del contracte d'arrendament subscrit en la data del 30 de maig de 2007, entre les parts del present procediment, amb la consegüent declaració del dret de l'actora a la recuperació de la possessió sobre l'immoble descrit i la condemna a la part interpel·lada a sotmetre's a esta declaració, a restituir a la demandant en la possessió sobre l'immoble descrit, així com a pagar-li la quantitat de 3.248 euros en concepte de rendes degudes i quantitats assimilades, més els interessos legals des de hui de la interpel·lació judicial; i tot això amb expressa imposició al demandat de les costes causades en el procediment.  
Advertiu la part demandada que, si no es produeix el compliment voluntari i tan prompte com l'actora inste l'execució de la sentència que haja aconseguit fermesa, es procedirà al llançament forçós en la forma deguda i en la data que ha fixat el Jutjat, d'acord amb el que disposen els articles 703 i 704 de la Llei 1/2000, de 7 de gener, d'Enjudiciament Civil.  
Notifiqueu la present sentència a les parts, i feu-los saber que contra esta sentència s'hi pot interposar un recurs d'apel·lació davant este Jutjat i per a davant l'Audiència Provincial de València, el qual es podrà preparar en el termini de cinc dies comptadors des de l'endemà de la notificació, en la forma deguda i amb els requisits que es regulen en els articles 457 i següents de la Llei 1/2000, de 7 de gener, d'Enjudiciament Civil, amb l'advertència al demandat que no s'admetrà el recurs d'apel·lació que estime oportú entaular si en preparar-lo no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta.  
Esta és la meua sentència, de la qual es deixarà una testimoniança en les actuacions, jutjant definitivament en primera instància, que pronuncie, mane i firme».  
Publicació. La present sentència la va donar, llegir i publicar el jutge que la firma, mentre estava celebrant audiència pública en el dia de hui i assistit de mi, el secretari judicial. En done fe.  
Atés que es desconeix l'actual domicili o residència de la part demandada, mitjançant la provisió de 30 d'abril de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència.  
Gandia, 30 d'abril de 2009.- La secretària judicial: Lucía Moratal Rodrigo.